เม.ย.จ่ายหนี้2ประกันภัยล้ม
กองทุนประกันวินาศภัยเริ่มจ่ายเงินเจ้าหนี้สัมพันธ์ประกันภัย และบริษัท ศูนย์สุขภาพประเทศไทย เดือน เม.ย.นี้
6 เม.ย. 2560

โพสต์ทูเดย์ - กองทุนประกันวินาศภัยเริ่มจ่ายเงินเจ้าหนี้สัมพันธ์ประกันภัย และบริษัท ศูนย์สุขภาพประเทศไทย เดือน เม.ย.นี้ นางกมลวรรณ กีรติสมิต ผู้จัดการกองทุนประกันวินาศภัย เปิดเผยว่า ได้รับแจ้งจากเจ้าพนักงานพิทักษ์ทรัพย์ บริษัท สัมพันธ์ประกันภัย และผู้ชำระบัญชี บริษัท ศูนย์สุขภาพประเทศไทย ว่าจะเริ่มทยอยจ่ายเงินแก่เจ้าหนี้ตามสัญญาประกันภัยของทั้งสองบริษัท ตั้งแต่เดือน เม.ย. 2560 เป็นต้นไปทั้งนี้ นับตั้งแต่บริษัท สัมพันธ์ประกันภัย ถูกเพิกถอนใบอนุญาตเมื่อวันที่ 23 มี.ค. 2552 เป็นระยะเวลากว่า 8 ปี ที่เจ้าหนี้ตามสัญญาประกันภัยรอคอยมา จะได้รับการชำระหนี้จากกองทุนประกันวินาศภัย โดยเริ่มตั้งแต่เดือน เม.ย. 2560 เป็นต้นไปนางกมลวรรณ กล่าวว่า เจ้าหนี้ตามสัญญาประกันภัยของทั้งสองบริษัท หากมีการเปลี่ยนแปลงที่อยู่ขอให้ติดต่อกองทุนประกันวินาศภัย เพื่อที่กองทุนจะได้ดำเนินการจ่ายเงินต่อไปสำหรับกองทุนประกันวินาศภัยมีแนวทางการดำเนินงาน คือ กรณีที่อยู่ในกระบวนการล้มละลายหรืออยู่ในกระบวนการชำระบัญชีเมื่อเจ้าพนักงานพิทักษ์ทรัพย์หรือผู้ชำระบัญชีแล้ว